b'\n_START_ARTICLE_\nKylkiluuvesilisko\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nKooltaan kylkiluuvesilisko on joko yli tai alle 20 cm. Sen selk\xc3\xa4puoli on harmaan ruskea ja siin\xc3\xa4 on tummia t\xc3\xa4pli\xc3\xa4. Kylkiluuvesiliskon kyljiss\xc3\xa4 on punertavan ruskeita pisteit\xc3\xa4. Sill\xc3\xa4 on leve\xc3\xa4 ja litte\xc3\xa4 p\xc3\xa4\xc3\xa4.\n_START_SECTION_\nLevinneisyys\n_START_PARAGRAPH_\nKylkiluuvesiliskoja tavataan Espanjan ja Portugalin alueilla. Ne el\xc3\xa4v\xc3\xa4t lammissa ja soissa yleens\xc3\xa4 koko aikuisik\xc3\xa4ns\xc3\xa4.\n_START_SECTION_\nK\xc3\xa4ytt\xc3\xa4ytyminen\n_START_PARAGRAPH_\nKylkiluuvesilisko on p\xc3\xa4iv\xc3\xa4aktiivinen laji. Se kulkee veden pohjassa ja vesikasveissa kiipeillen. Joskus harvoin kylkiluuvesilisko voi kuitenkin siirty\xc3\xa4 maalle asumaan. T\xc3\xa4ll\xc3\xb6in se muuttuu h\xc3\xa4m\xc3\xa4r\xc3\xa4aktiiviseksi ja se piilottelee suojaisissa piilopaikoissa.\n_START_SECTION_\nLemmikkiel\xc3\xa4imen\xc3\xa4\n_START_PARAGRAPH_\nKylkiluuvesiliskoja on myynniss\xc3\xa4 el\xc3\xa4inkaupoissa ja kasvattajilla. 1-2 kylkiluuvesiliskoa voidaan asuttaa noin 120 litran akvaarioon. Akvaario laitetaan melkein t\xc3\xa4yteen vett\xc3\xa4 ja pinnalle tulisi liitt\xc3\xa4\xc3\xa4 jonkinlainen maa-alue, jolle el\xc3\xa4in voi halutessaan nousta. Maa-alueeksi sopii esimerkiksi korkkilautta, joka kelluu veden pinnalla. Pinnalle voi laittaa my\xc3\xb6s jotakin pintakasvia varjostamaan vett\xc3\xa4 ja veteen voi istuttaa vesikasveja. Akvaarioon pit\xc3\xa4isi j\xc3\xa4rjest\xc3\xa4\xc3\xa4 piilopaikkoja kylkiluuvesiliskoille. Sinne voi my\xc3\xb6s laittaa suodattimen helpottamaan veden puhdistamista. Akvaario tulee pit\xc3\xa4\xc3\xa4 puhtaana ja vett\xc3\xa4 pit\xc3\xa4\xc3\xa4 vaihtaa s\xc3\xa4\xc3\xa4nn\xc3\xb6llisesti.'